**Cântec de buzunar**

*Mircea Dinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moartea era mai tinara ca mine

unii insa îi faceau jucarele

si-o invatau să creasca mai repede.

Stiu ca sint locuri comune ce ingrasa omenirea,

cunosc si eu tocilariile unde se ascut principiile,

dar când madam Dior viseaza gulere de blana

taigaua se umple inevitabil de capcane si sânge.

Dumneavoastra

care v-ati obisnuit să cautati hreanul pustnicului

în supermarketul de la colt

am impresia ca veniti cu portocale

în vizita la patul unui mort,

fiindca pe strada asta Dumnezeu iubeste

numai până la numarul 24,

unde incep musulmanii

si cei cu nationalitate incerta:

românii, bulgarii, albanezii

ba chiar si cavaleria poloneza

cu sabiile scoase în fata magazinului Aldi.

Ce profesor ar putea să ne predea

clinchetul monedelor marunte,

să-l invatam pe de rost

ascunsi în fundul buzunarului,

cu speranta ca istoria

nu-si numara niciodata maruntisul.